text: Campister holder Ribes største nytårsfest 
  31 december 2014 kl. 14.23
  Nytårsaften er der næsten fuld hus på Ribe camping, hvor 350 pladser er besat. Og campingpladsen leverer nytårs-menuen til 230 gæster, mens mange selv kokkererer i deres campingvogne og telte.
  
  - Som noget nyt i år tilbyder vi en 3-retters nytårsmenu i festsalen, hvor vi har udsolgt med 170 kuverter. Vi starter med en nytårsskål kl. 17.30, hvorefter vi naturligvis skal høre Dronningens nytårstale før middagen, siger Sanne Stammose, der driver pladsen sammen med sin mand Finn.
  - Derudover har vi bestilling på 60 stk. 5-retters menuer, som gæsterne nyder i storkøkkenet eller i egen campingvogn eller luksushytte. Mange vil også vælge at tilberede deres egen nytårsmad på grill eller i storkøkkenet, fortæller Sanne Stammose.
  Se og hør nytårsstemningen i campingvognen - varighed 1 minut:
   - Se mere om Ribes største nytårsfest her
  